Xavin Hotel Harkány

Téltemető Harkány 👹 2026
2026-02-20 16:00 - 19:00 UTC | Művelődési Ház, Harkány, Kossuth Lajos utca 2., Harkány, Baranya, 7815, Magyarország
Téltemető rendezvény Harkányban – amennyiben épp városunkban jár 2026. február 20-án délután és kedvet tart egy szép télbúcsúztató előadás megtekintésére az elmúlt évek gyakorlatához hasonlóan, kérjük látogassa meg a Téltemető rendezvényt, amelyen a lelkes harkányi óvodások műsora mellett máglyagyújtás és további zenés – táncos programok is helyet kapnak.
A farsangi időszakban egyébiránt országszerte tartanak téltemető rendezvényeket, ahol szalmabáb elégetésével szimbolizálják a tél elmúlását. A falusi hagyományokban gyakran szerepelt a kiszebáb égetése, amely a rossz idő és a betegségek elűzését jelképezte. Ezek a vidám, színes események a tavasz közeledtét ünneplik, és a közösségek számára fontos találkozási alkalmak is egyben.
Programok:

16:00 – a rendezvény megnyitása
16:30 – a Harka Dalkör műsora
16:40 – önkormányzati köszöntő
16:45 – máglyagyújtás, a Harkányi Óvoda hagyományőrző műsora
17:15 – körtánc, a Harka Táncegyüttes műsora
17:30 – a Harkányi Menyecskék műsora
17:40 – Harkányi Hagyományőrző csoport műsora
18:00 – Harkányi Horvát Nemzetiségi Énekkar
18:25 – Harkányi Német Nemzetiségi Önkormányzat Singvögel Kórusának műsora
19:00 – a rendezvény zárása

A rendezvényen helyi kézművesek, termelők várnak minden kedves látogatót!
Meleg teával, forralt borral, szörpökkel és a sütéshez szükséges szalonnával, valamint kenyérrel várjuk az érdeklődőket! Szalonnasütéshez akinek lehetősége van, saját nyársat hozzon. A Szervező a program változtatás jogát fenntartja. A rendezvény alatt fényképek készülhetnek, amelyek további felhasználásra kerülhetnek a Kiss József Könyvtár, Művelődési Ház és Sportcsarnok közösségi média felületein!
Jelige: szalonnasütés a parázson, tea és forralt bor!

Jótékonysági Bál 💃🏻 Harkány
2026-02-28 20:00 - 23:30 | Művelődési Ház, Harkány, Kossuth Lajos utca 2., Harkány, Baranya, 7815, Magyarország
Jótékonysági bál Harkányban – a HDSE úszói javára szervezett esemény 2026.02.28-án 20:00-tól kerül megrendezésre. Célja a Harkányi Úszószakosztály gyermekeinek támogatása a sikeres felkészülésben.
Harkányban a víz nemcsak gyógyír, hanem a sport „alapja” is. Bár a várost legtöbben a gyógyfürdőről ismerik, a Harkányi Diáksport Egyesület (HDSE) úszószakosztálya évek óta bizonyítja, hogy a versenysportnak is van helye a medencékben. A Nemes János vezette szakmai stáb kezei alatt évről évre tehetséges fiatalok bontogatják szárnyaikat, akik nemcsak megtanulnak úszni, de a versenyzés ízére is ráéreznek.
A csapat élete nem mentes a kihívásoktól. Mivel a városban a téli időszakban a klasszikus fedett sportuszodai lehetőségek korlátozottak, a szakosztály példaértékű alkalmazkodóképességről tesz tanúbizonyságot: míg nyáron az 50 méteres nyitott medence ideális terep, addig a hűvösebb hónapokban gyakran Pécsett (pl. az ANK uszodájában) folytatják a felkészülést, vagy szárazföldi és technikai edzésekkel hidalják át a nehézségeket.
A mottójuk egyszerű: „Ha edzés van, akkor edzés van.”

A 2026.02.26-án 20:00-tól megrendezendő bálon tombolával egybekötött jótékonysági est várható.
Szervező: szülői munkaközösség
Zene: Jovánovics Péter
A szervezők minden felajánlást szívesen fogadnak.
Információk:

Kuszingerné Nótin Anita – (+36 20) 9678 105
Kasza Anita – (+36 30) 4672 331

Vastag Tamás nőnapi koncert Harkányban
2026-03-07 18:00 - 2026-03-08 02:00 | Művelődési Ház, Harkány, Kossuth Lajos utca 2., Harkány, Baranya, 7815, Magyarország
Vastag Tamás nőnapi koncertet ad Harkányban 2026.03.07-én 19:30-tól: az eseményre minden kedves hölgyet sok szeretettel vár az önkormányzat idén is!
A korábbi években Vastag Csaba, Bereczki Zoltán is koncertezett már nőnap alkalmából a városban – idén is hasonló sztárvendégre és programsorozatra számíthatunk!

18:00 – Kapunyitás, helyek elfoglalása
18:45 – Pezsgős köszöntő
19:00 – Nőnapi torta fogyasztása
19:30 – Vastag Tamás műsora
20:15 – Asterix Élőzenei zenekar
02:15 – Rendezvényzárás

Helyszín: HARKÁNYI MŰVELŐDÉSI HÁZ
A helyek elfoglalása érkezési sorrendben történik. 19:30-ig lakcímkártya felmutatásával lehetséges belépni. Díjmentes rendezvény. Büfészolgáltatás biztosított.

Pécs-Harkány Országúti Futóverseny 2026 🏃
2026-03-08 11:00 - 15:00 | Pécs, Széchenyi tér., Pécs, Baranya, 7600, Hungary
Pécs-Harkány Országúti Futóverseny – 2026.03.08-án vasárnap 11 órától!
A verseny célja: a futás népszerűsítése, a téli felkészülés felmérése 25,6 kilométeres távon. A Pécs-Harkány Futóversenyt minden évben megrendezzük, így könnyen összehasonlíthatóak az eredmények. A régió legrégebbi futóversenye kiváló felkészülési lehetőséget nyújt az év fontos versenyeire (maraton, félmaraton). Emellett a Pécs-Harkány Futóverseny lehetőséget biztosít a tömegsport, a versenysport és a vállalati sport részére, fontos szerepe van a közösségépítésben.
Az ország minden részéből, sőt a határon túl is érkeznek versenyzők, így a rendezvény turisztikai szempontból is kiemelt jelentőséggel bír, lehetőséget ad Pécs és Harkány, valamint a környékük nevezetességeinek a megismertetése.
Az útvonal sokak számára ismerős lehet a korábbi évekből, idén is kb. 25 km a táv:
A Pécs-Harkány Országúti Futóversenyek Magyarország egyik legrégebbi és legnépszerűbb futóeseményei, amelyeket több mint négy évtizede rendeznek meg. A verseny különlegessége a festői útvonal, amely Pécs városától indul, és a híres harkányi fürdővárosban ér véget. Az esemény nemcsak a futók állóképességét és kitartását teszi próbára, hanem a közösségi élményről és a sport iránti szenvedély megosztásáról is szól.
Egyéni indulók és váltócsapatok is részt vehetnek, így mindenki megtalálhatja a számára megfelelő kihívást. A verseny a régió egyik sportos ünnepévé vált, amely évente több száz résztvevőt és szurkolót vonz.
Minden kedves versenyzőnek sikeres felkészülést, aki pedig drukkolna, annak is kellemes időtöltést kívánunk!
Kérjük a gépjárművel közlekedőket, hogy lehetőség szerint kerülőúton közelítsék meg Pécs felől Harkányt ill. Harkány felől Pécset.
Bővebb információk a PVSK honlapján találhatók.

A mezek:
Pécs Harkány futóverseny – mezek – 2026
Pécs Harkány futóverseny – mezek – 2026

Március 15., ünnepség Harkányban
2026-03-13 16:30 - 2026-03-15 10:30 | Művelődési Ház, Harkány, Kossuth Lajos utca 2., Harkány, Baranya, 7815, Magyarország
Március 15. alkalmából idén is ünnepi megemlékezéssel és istentiszteletekkel készül Harkány, hasonlóan a korábbi évekhez.
Az 1848-49-es forradalom és szabadságharc emléknapja a modern, polgári Magyarország megszületésének állít emléket. Március 15-én azért ünneplünk, mert ezen a napon a pesti „márciusi ifjak” egy vér nélküli forradalom keretében békésen és sikeresen vívták ki a legfontosabb polgári szabadságjogokat.
A híres 12 pontba foglalt követelések – mint például a sajtószabadság, a törvény előtti egyenlőség és a független magyar felelős minisztérium – végleg lezárták a feudális korszakot hazánkban. Szintén ennek a történelmi pillanatnak köszönhetjük a jobbágyfelszabadítást, ami hatalmas és visszafordíthatatlan társadalmi felemelkedést hozott a lakosság túlnyomó része számára.
Az események egyúttal a magyar nemzeti függetlenség és az önrendelkezés iránti vágyat is megtestesítik a Habsburg Birodalommal szemben. Bár a fegyveres szabadságharcot 1849-ben az orosz és osztrák túlerő végül leverte, az ekkor megfogalmazott eszmék alapozták meg az ország későbbi fejlődését és az 1867-es kiegyezést.
Programfüzet – 1848. március 15-i ünnepség, Harkány

2026. március 13. – péntek

16:30: Csendes megemlékezés és koszorúzás Kovách Antal honvéd hadnagy sírjánál Terehegyi Református Temetőnél
17:00: Polgármesteri köszöntő
Ünnepi műsort adnak a Kitaibel Pál Általános Iskola és Alapfokú Művészeti Iskola diákjai a Harkányi Művelődési Háznál
17:45 Fáklyás felvonulás a Református Gyülekezeti Házig és a Munkácsy Albert emléktábla koszorúzása

2026. március 14. – szombat

17:00 Ünnepi Szentmise a Jézus Szíve Katolikus Templomban

2026. március 15. – vasárnap

10:30 Ünnepi Istentisztelet a Református Gyülekezeti Házban

Tavaszi Horgoló Workshop
2026-03-14 13:00 - 2026-03-15 18:00 | Művelődési Ház, Harkány, Kossuth Lajos utca 2., Harkány, Baranya, 7815, Magyarország
Tavaszi kézműves – horgoló workshop Harkányban 2026.03.14-15-én 8 – 8 fővel!
Tavaszi horgoló workshop Harkányban – információk

Időtartam: 13-18 óráig
Részvételi díj: 8.000 forint/fő
Jelentkezés:

Montag Anikó
+36 30/6226761

Tavaszi kézműves – horgoló workshop Harkányban, 2026.03.14-15.

Éjszakai Fürdő Harkányban 💫⛲ Regán Lili
2026-03-14 20:00 - 23:30 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Éjszakai fürdő Harkányban – 2026.03.14-én a Harkányi Gyógy- és Élményfürdő Harka Vízivilág részlegében a pécsi DJ tehetséggel, Regán Lilivel!
A Harkányi Gyógyfürdő rendszeresen jelentkező éjszakai fürdőprogramjain meghosszabbított nyitvatartással, hangulatos fényekkel, frissítő koktélokkal és zenével várják a feltöltődni vágyókat – legyen szó egy romantikus estéről vagy egy baráti kikapcsolódásról, az éjszakai csobbanás tökéletes levezetése a hétnek!
Hasonlóan az előző – Valentin-napi – eseményhez, ahol Hamvai PG szórakoztatta a nagyérdeműt, most is igaz sztárvendéggel készül a fürdő. A 2026-os év első kora tavaszi rendezvényén a sztárvendég nem más, mint Regán Lili!
Lili a mai magyar elektronikus zenei és klubélet egyik legmeghatározóbb, többszörösen díjazott női lemezlovasa. Célirányosan, már tinédzserként kezdte építeni karrierjét édesapja iránymutatásával, aki mellesleg szintén DJ volt. Mára nemcsak a hazai klubok és fesztiválok állandó, kiemelt fellépője, de a közösségi média egyik legbefolyásosabb zenei tartalomgyártója is.

A Harkányi Gyógyfürdő rendezvényén koktélbár és forró hangulat vár mindenkit. A nyugalmasabb hangulatra vágyó vendégek a szaunavilágban lazíthatnak kedvükre, de természetesen a beltéri csúszdák, a sodrómedence, a pezsgőágyak, nyakmasszázs és a nagyon hangulatos kültéri medence is mindenkit vár.
Látogassanak Harkányba és próbálják ki azt a nem mindennapi élményt, amit a szabadtéri éjszakai fürdőzés nyújt!
Belépő: 4500 Ft / fő
A rendezvény a karszalaggal (strand belépővel) rendelkező vendégek számára ingyenes, amennyiben a nap folyamán nem hagyják el a gyógyfürdő területét.

Víz Világnapja ⛲ Harkány, 2026
2026-03-21 00:00 - 2026-03-22 23:59 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Víz Világnapja 2026 – minden év március 22-én a világ figyelme a Föld egyik legértékesebb kincsére, a vízre irányul. A Víz Világnapja célja, hogy felhívja a figyelmet a vízkészleteink megóvására, a tiszta ivóvíz fontosságára és a fenntartható vízhasználatra.
Ezt a jeles napot az ENSZ kezdeményezésére 1993 óta ünnepeljük világszerte, hogy tudatosítsuk magunkban és másokban is: a víz nem csupán egy természeti erőforrás, hanem az élet alapja.
A víz nélkülözhetetlen mindennapjainkban, hiszen nemcsak a túlélésünket biztosítja, hanem gazdaságunk, mezőgazdaságunk és iparunk is nagymértékben függ tőle. Ennek ellenére világszerte emberek milliárdjai küzdenek vízhiánnyal vagy szennyezett ivóvízzel, ami komoly egészségügyi és környezeti problémákat okoz. A klímaváltozás és a szennyezés tovább súlyosbítja a helyzetet, ezért elengedhetetlen, hogy tudatosabban bánjunk a vízkészleteinkkel.

A Víz Világnapján különböző programokkal, ismeretterjesztő előadásokkal, faültetési akciókkal és szemétszedési kezdeményezésekkel hívják fel a figyelmet a víz fontosságára. Sok iskolában és közösségben kreatív foglalkozásokkal, vetélkedőkkel és bemutatókkal segítik a fiatalabb generációkat abban, hogy megértsék a vízvédelem jelentőségét.
A Harkányi Gyógyfürdő is kiemelt programlehetőségekkel jelentkezik az évforduló alkalmából, hasonlóan a tavalyi évben megrendezett eseményhez.
Víz Világnapja 2026 – a Harkányi Gyógyfürdő programjai!
A Harkányi Gyógyfürdő kiemelt programlehetőségekkel jelentkezik március 21-22-én.
Március 21-22-i programok:

11:00 – 17:00: zenés gyógytorna óránként a gyógyfürdő részlegben
10:10 – 17:10: víz alatti sugármasszázs (tangentor) bemutató, maximum 30 fő részére, a szabad kapacitás függvényében, időpont egyeztetés a pénztáraknál

Március 22-i program: 10:00 – 14:00. kézműves foglalkozások

Tenkes teljesítménytúra 🥾 2026
2026-04-11 00:00 - 23:59 | Túrony, Diós-völgy, Diós-völgy, Túrony, Baranya, 7811, Magyarország
Tenkes teljesítménytúra – 2026. április 11-én már 27. alkalommal kerül megrendezésre a neves esemény, 6 – 50 km közötti lehetséges távokkal!
A Tenkes Teljesítménytúra egy évente megrendezett esemény, amely a Tenkes-hegy szépséges tájain vezeti végig a természetkedvelőket és túrázni vágyókat. A túra különböző távokat kínál, lehetővé téve, hogy minden résztvevő a saját erőnlétének és felkészültségének megfelelő kihívást válasszon.​
​A túra útvonala során a résztvevők megcsodálhatják a Tenkes-hegy természeti szépségeit, beleértve az erdőket, a kilátópontokat és a helyi flóra különlegességeit is. Az útvonalak kijelölésekor a szervezők kiemelt figyelmet fordítanak arra, hogy a túrázók biztonságosan és élvezettel haladhassanak végig a távokon.​
(A Tenkes Teljesítménytúra nem csupán nappali programokat kínál. 2024. augusztus 3-án pl. éjszakai túrát is szerveztek, amely különleges élményt nyújtott a résztvevőknek.
Az éjszakai túrán három különböző táv közül lehetett választani: 5+, 10+ és 20+ km. A túra során a résztvevők megcsodálhatták a kivilágított Siklósi Várat, és tiszta idő esetén akár hullócsillagokat is megfigyelhettek. ​)
A résztvevők a nevezéskor igazolólapot és térképvázlatot kapnak, valamint frissítőpontok is rendelkezésre állnak az útvonalak mentén. A túrák végén emléktárgyakkal és oklevelekkel jutalmazzák a teljesítőket, elismerve ezzel erőfeszítéseiket és kitartásukat.​
A Tenkes Teljesítménytúra kiváló alkalmat nyújt a természetjárás szerelmeseinek, hogy felfedezzék a Tenkes-hegy varázslatos vidékét, miközben aktívan tölthetik szabadidejüket és új kihívásokkal nézhetnek szembe.

A túrák részletei
Pótnap nincs! Történtek viszont a tavalyi évben (2025) ajándék sorsolások, az esemény szponzorainak köszönhetően – az idei kiírásról még nincs hivatalos információnk.
A szervezők limitált jelentkezést vezettek be a bizonytalan létszámok miatt a hosszabb távokra, az előző évek adatai alapján! A maratoni távon 40 fő, a 30-as távon 80 fő indulhat, előnevezéssel és befizetett nevezési díjjal. Helyszíni nevezésre nincs lehetőség ezen a két hosszabb távon.
Autóval parkolni a templom körüli parkolókban lehetett. A túra útvonalán vízvételi lehetőség csak a rajtban, célban volt és poharat mindenkinek saját maga számára kellett biztosítani.
További információk:

Jancsi Attila
(+36 20) 580 6078
j.atika58@gmail.com

Tenkes teljesítménytúra – 6 km-es táv részletei

Túra fajtája: körtúra
Rajthely: Siklós – Máriagyűd, túraállomás (N45 52.729-E18 16.350)
A rajt ideje: 8.30 – 11 óra között
A túra nevezési díja: 800 Ft
Kedvezmények:

100 Ft: MTSz tag, diák, nyugdíjas.
Csak egy kedvezmény vehető igénybe!

A túra távja: 6,14 km
Szintemelkedés: 278 m
Szintidő: 5 óra
Útvonal:

Máriagyűd, túraállomás, sárga sáv
Piros sáv, kék kereszt, kék sáv, sárga sáv
Turistautak elágazója (kék sáv, kék kereszt)
Tisztás, esőbeálló
Turistautak elágazója (kék sáv, sárga sáv, piros háromszög)
Kék sáv
Útjelzőtábla (kék sáv, sárga sáv, kék háromszög)
Sárga sáv, Pyber-gunyhó
Sárga sáv, kilátó
Sárga sáv, Máriagyűd, túraállomás

Tenkes Teljesítménytúra 2026 – 6 km-es táv útvonala
Tenkes Teljesítménytúra 2026 kiírása – 6 km-es táv
Tenkes teljesítménytúra – 10 km-es táv részletei

Rajthely: Siklós – Máriagyűd, túraállomás, N45 52.729-E18 16.350
A rajt ideje: 8.30-11 óra között
A túra nevezési díja: 1 000 Ft
Kedvezmények:

100 Ft: MTSz tag, diák, nyugdíjas.
Csak egy kedvezmény vehető igénybe!

A túra távja: 10,28 km
A túra szintideje: 5 óra
Szintemelkedés: 356 m
A túra útvonala:

Máriagyűd, túraállomás, Sárga sáv
Szentkút
Sárga kereszt, Sárga sáv
Akasztó, Sárga sáv
Csukma-kereszt
Piros sáv, kék sáv
Turistautak elágazója (kék sáv, kék kereszt)
Kék sáv
Turistautak elágazója, tisztás, esőbeálló (kék sáv, sárga kereszt, piros háromszög)
Kék sáv
Turistautak elágazója, útjelzőtábla (kék sáv, sárga sáv, kék háromszög)
Sárga sáv, Pybergunyhó
Sárga sáv, Kilátó
Sárga sáv, Máriagyűd, túraállomás

Tenkes Teljesítménytúra 2026 – 10 km-es táv útvonala
Tenkes Teljesítménytúra 2026 kiírása – 10 km-es táv
15 és 20 km-es táv részletei

Rajthely: Túrony, Diósvölgyi ifjúsági tábor, N45 54.376-E18 13.961
A rajt ideje: 8-11 óra között
A túra nevezési díja: 1 400 Ft
Kedvezmények:

100 Ft: MTSz tag, diák, nyugdíjas.
Csak egy kedvezmény vehető igénybe!

A túra távja: 14,245 km ill. 18,39 km
A túra szintideje: 6 óra ill. 7 óra
Szintemelkedés: 523 m ill. 571 m
A túra útvonala – (15 km ):

Túrony, Diósvölgyi ifjúsági tábor
Lokátoros úton (K3)
Turistautak elágazója, útjelző tábla (kék sáv, sárga sáv, kék háromszög)
Máriagyűd, túraállomás
Turistautak elágazója (kék sáv, kék kereszt)
Turistautak elágazója, Bissétől D-re (zöld sáv, sárga kereszt)
Túrony, Diósvölgyi ifjúsági tábor

A túra útvonala – (20 km):

Túrony, Diósvölgyi ifjúsági tábor
Lokátoros úton (K3)
Turistautak elágazója, útjelző tábla (kék sáv, sárga sáv, kék háromszög)
Máriagyűd, túraállomás
Szentkút
Akasztó
Csukma-kereszt
Turistautak elágazója (kék sáv, kék kereszt)
Turistautak elágazója, Bissétől D-re (zöld sáv, sárga kereszt)
Túrony, Diósvölgyi ifjúsági tábor

A Szentkút – Akasztó – Csukmakereszt útvonalat csak a hosszabb, 20 km-es túra érinti!
Tenkes Teljesítménytúra 2026 – 15 és 20 km-es táv útvonala
Tenkes Teljesítménytúra 2026 kiírása – 15 és 20 km-es táv
30 km-es táv részletei

Rajthely: Túrony, Diósvölgyi ifjúsági tábor, N45 54.376-E18 13.961
A rajt ideje: 7-8 óra között
A túra nevezési díja: csak előnevezéssel, bankszámlára március 20. 24.00-ig beérkezett nevezési díjjal 2 000 Ft. Április 3-ig 2 800 Ft.
Bankszámla száma: 50400113-11009670, közleményben a nevező nevével (neveikkel) és a táv megjelölésével, valamint egy email címmel ahova a nyugtát, számlát küldhetjük!
Létszám limit: 80 fő
Kedvezmények:

100 Ft: MTSz tag, diák, nyugdíjas.
Csak egy kedvezmény vehető igénybe!

A túra távja: 32,425 km
A túra szintideje: 9 óra
Szintemelkedés: 1070 m
A túra útvonala:

Túrony, Diósvölgyi ifjúsági tábor
Lokátoros útról, ösvényre
Turistautak elágazója, útjelzőtábla (kék sáv, sárga sáv, kék háromszög)
Máriagyűd, túraállomás
Szentkút
Akasztó
Csukma-kereszt
Turistautak elágazója (kék sáv, piros sáv)
Pincesor
Turistautak elágazója (zöld sáv, sárga kereszt)
Máriagyűd, túraállomás
Turistautak elágazója (kék sáv kék kereszt)
Turistautak elágazója, útjelző tábla (kék sáv, sárga kereszt, piros háromszög)
Túrony, Diósvölgyi ifjúsági tábor

Létszám limit van a távra. A nevezéseket max. 80 főig fogadják el a szervezők! Autóval parkolni az 58-s főút melletti ideiglenes parkolókban, vagy a templomtéren lehet! A túra útvonalán vízvételi lehetőség a rajtban, Máriagyűdön, Szentkútnál és a célban!
Tenkes Teljesítménytúra 2026 – 30 km-es maratoni táv útvonala
Tenkes Teljesítménytúra 2026 kiírása – 30 km-es táv
Tenkes teljesítménytúra – 50 km-es (maratoni) táv részletei

Rajthely: Siklós – Máriagyűd, túraállomás, N45 52.729-E18 16.350
A rajt ideje: 7.00 tömegrajt, jelentkezés 6.30-tól. Előzetes jelentkezés alapján későbbi rajt 7:30-kor.
A túra nevezési díja: A túrán csak előzetes nevezéssel és bankszámlára befizetett nevezési díjjal lehet indulni. A bankszámlára március 20-ig beérkezett nevezési díj 2 500 Ft, ezután a nevezési határidő lejártáig, április 3-ig 3 000 Ft. Helyszíni nevezésre nincs lehetőség.
Bankszámla száma: 50400113-11009670, közleményben a nevező nevével (neveikkel) és a táv megjelölésével, valamint egy email címmel ahova a nyugtát, számlát küldhetjük!
Létszám limit: 40 fő
A túra távja: 42,765 km
A túra szintideje: 10,5 óra, csak tapasztalt túrázóknak ajánlott!
Szintemelkedés: 1238 m
A túra útvonala:

Máriagyűd, túraállomás
Kerékpárút
Siklós
Máriagyűd, túraállomás
Szentkút
Akasztó
Csukma-kereszt
Turistautak elágazója (kék sáv, piros sáv)
Pincesor
Máriagyűd, túraállomás
Turistautak elágazója, útjelzőtábla (kék sáv, sárga sáv, kék háromszög)
Nagy-hegy
Turistautak elágazója (kék sáv, zöld sáv)
Csarnóta
Túrony, Diósvölgyi ifjúsági tábor
Lokátoros út, ösvényre
Turistautak elágazója, útjelzőtábla (kék sáv, sárga sáv, kék háromszög)
Turistautak elágazója (kék sáv, kék kereszt)
Máriagyűd, túraállomás.

Létszám limit van a távra. A nevezéseket max. 40 főig fogadják el a szervezők! Autóval parkolni az 58-s főút melletti ideiglenes parkolókban, vagy a templomtéren lehet! A túra útvonalán vízvételi lehetőség a rajtban, Máriagyűdön, Szentkútnál és a célban!
Tenkes Teljesítménytúra 2026 – 50 km-es maratoni táv útvonala

Tenkes Teljesítménytúra 2026 kiírása – 50 km-es maraton táv
Tenkes Teljesítménytúra – Autóval megközelítés, parkolás
Tenkes Teljesítménytúra 2026 – 15 és 20 km-es táv kiindulási és érkezési pontja
További információk: https://dravatse.hu/index.php/rendezvenyeink/teljesitmenyturak/2026/tenkes

Kisállat börze 🦜🐔 Harkány
2026-04-19 08:00 - 12:00 | Harkány Városi Sportcsarnok, Petőfi Sándor u. 42., Harkány, Baranya, 7815, Magyarország
Kisállat börze – Harkány – galamb, baromfi, nyúl és díszmadár kiállítás 2026.04.19-én a Harkány Városi Sportcsarnokban, hasonlóan a tavalyi eseményekhez (2025.01., 2025.04., 2025.05.)!
A kisállat börze – ezt bátran kijelenthetjük – egy jegyzett programlehetőség lett a városban! 👍🏻Legyen szó hobbitartásról, tenyésztésről vagy csak nézelődésről, a Harkányi Tenkes Galamb, Baromfi, Díszmadár és Kisállattenyésztő Egyesület mindenkit szeretettel vár!
A kiállítás nyitvatartása: 07 – 12 h között
Harkányi Kisállat börze résztvevői 2025-ben.

Magyar - Német - Horvát Est Harkányban
2026-04-25 18:00 - 23:30 | Művelődési Ház, Harkány, Kossuth Lajos utca 2., Harkány, Baranya, 7815, Magyarország
Magyar – Német – Horvát Est Harkányban, 2026.04.25-én 18:00-tól a Kiss József Művelődési Házban, hasonlóan a tavaly októberi eseményhez, mely szintén a város és a környék nemzetiségi programlehetősége volt.

Magyar – Horvát – Német Nemzetiségi Est menetrend / programfüzet

18.00 – Köszöntő és kulturális műsorok

Zora táncegyüttes (Mohács)
Sihafa Népdalkör (Harkány)

19.30 – Táncház horvát, magyar és német táncokkal

Közreműködik a Millich – Auth duó
Közreműködik a Badel zenekar

Támogatók:
Kiss József Könyvtár, Művelődési Ház és Sportcsarnok
Harkányi Horvát Nemzetiségi Önkormányzat
Harkányi Német Nemzetiségi Önkormányzat

Májusfa Állítás
2026-04-30 17:00 - 22:30 | Harkány, Zsigmondy sétány, Zsigmondy sétány, Harkány, Baranya, 7815, Magyarország
Májusfa állítás és bál Harkányban. Április 30-án a Zsigmondy Szabadtéri Színpadon kerül megrendezésre a hagyományos májusfa állítás.
Programok:

17:00 Rendezvény kezdése
17.15 Harkányi hagyományörző csoport műsora
17.30 Német Nemzetiségi Önkormányzat Singövel Kórusának műsora
17.45 Pécsudvardi Férfikar műsora
18.00 Harka dalkör műsora
18.15 Szalagok elhelyezése a Város Májusfájára
18.45 Utcabál a Favorit Zenekarral
22.00 Rendezvény zárása

A májusfára a szalagok helyszínen vásárolhatók – 800 ft/db áron
Helyszínen büfészolgálat is elérhető lesz.
A májusfa a természet újjászületésének szimbóluma, az ifjúság tavaszi szokásainak Európa-szerte ismert szimbolikus kelléke általában nyírfából, a székelyeknél fenyőfából. A májusfát jakabfának is nevezték. Olykor nem sudár fával, hanem gallyakkal jelképezik.

Éjszakai Ritmusok Pixával
2026-05-02 20:00 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Éjszakai fürdőzés a Harkányi Gyógyfürdőben 2026.05.02.-án este!
Éjszakai ritmusok, tánc, pihenés, szaunavilág és elmaradhatatlan koktélok várják az érdeklődőket a Harka vízivilág-ban. A hangulatért felelősök az estére Pixa és Dj. Duly & Dj. BaRa.
Dj Duly egy ismert magyar DJ és producer, aki főként a klub- és rádióbarát slágereiről vált népszerűvé. Zenéiben a pop, az R&B és az elektronikus hangzás elemeit ötvözi, gyakran készít remixeket ismert előadók dalaira. Fellépéseit energikus hangulat és közönségközpontú zenei válogatás jellemzi.
Éjszakai Ritmusok
Jegyek és belépés:

Belépő 4500/fő
Be- és kilépés csak a főbejáraton
A fürdőbelépővel ingyenesen látogatható, ha aznap nem hagyták el a területet
Kapuzárás 23:00
Online jegyvásárlás

Terehegyi Fogathajtó Verseny
2026-05-16 08:00 - 14:00 | Terehegy, Faluház előtti tér, Széchenyi tér 19., Harkány, Baranya, 7815, Magyarország
Terehegyi Fogathajtó Verseny – „C” kategóriás kettes fogathajtó verseny. 2026. május 16.-án kerül megrendezésre, a rendezvény ingyenes.
Programok:

8.00 – Fogatok érkezése a versenyre
9.00 – Technikai értekezlet, sorsolás
10.00 – Akadályhajtás első és második fordulója
12.00 – Ebédszünet
13.00 – Vadász hajtás
14.00 – Ünnepélyes eredményhirdetés

Ezeken kívül a gyerekeknek 9:00 ás 14:00 óra között díjmentesen használható légvár és vattacukor áll rendelkezésükre.
A helyszínen büfészolgálat biztosított, többek között lesz lángos, hot-dog és kürtöskalács is.
Terehegyi Fogathajtó Verseny

Tour de Hongrie - 2026
2026-05-16 12:00 - 16:30 | Pécs, Széchenyi tér., Pécs, Baranya, 7600, Hungary
Idén szintén elstartol a Tour de Hongrie 2026. május 13-án Gyula – Békéscsaba szakaszon.
Az 5 szakaszból álló Tour de Hongrie 4. szakasza Mohács – Pécs, Harkány érintésével amely összesen 188 km hosszú és az egyetlen hegyi befutónak ad helyet, a cél pedig nem más mint a Pécsi Állatkert.
Tour de Hongrie
Rajt: 2026. május 16. (szombat) 12:00, Mohács, Deák tér
Befutó: ~16:30, Pécs, Állatkert
Szintemelkedés: 2080 m
A 2026-os Tour de Hongrie legnehezebb etapjára május 16-án kerül sor. A mohácsi rajtot követően egy újabb, a Tour de Hongrie által ritkán látogatott régió, a Villányi-hegység felé kanyarodik a mezőny. A Villány-Harkány-Siklós hurkot követően érkeznek meg a versenyzők Pécsre, ahol a rettegett Bárány út meredekét négyszer is le kell küzdeniük, mielőtt az Állatkert előtt célba érnének. A 188 km hosszú, több mint 2000 méternyi szintemelkedést tartalmazó etap kulcsfontosságú lesz az összetett győzelem szempontjából.
Egyéb érdekességek a 47. Tour de Hongrie útvonaláról:

A 829 kilométeres össztáv során csaknem 5500 méternyi szintkülönbséget kell leküzdeniük a versenyzőknek.
Az ötnapos verseny első három szakasza a sprintereknek kedvez. A negyedik szakasz a verseny királyetapja és az egyetlen hegyi befutó az útvonalban. A dombos ötödik etap a hullámzó terep, a nagy szintkülönbség és a sík befutó miatt kiszámíthatatlan végkifejlettel kecsegtet.
Az útvonal összesen 70 települést és 7 vármegyét (Békés, Jász-Nagykun-Szolnok, Bács-Kiskun, Tolna, Somogy, Baranya, Veszprém) érint.
Összesen 15 gyorsasági részhajrá során gyűjthetnek a versenyzők pontokat és bónuszmásodperceket. A részhajrák során az első három áthaladó versenyző 3, 2 és 1 másodperces jóváírásban részesül.
12 kategorizált emelkedő szerepel az idei útvonalban. Az egyetlen első kategóriás kaptató a pécsi befutó lesz – a Bárány út és Tótvázsony-Gella második, Tengelic-Szőlőhegy, Gödre, Zobákpuszta és Szentkirályszabadja pedig harmadik kategóriás besorolást kapott.

Könyvbemutató - M.E. Erika
2026-05-22 18:00 - 20:00 | Művelődési Ház, Harkány, Kossuth Lajos utca 2., Harkány, Baranya, 7815, Magyarország
Könyvbemutató kerül megrendezésre Harkányban, M.E. Erika: A megtört szív című könyvéről. 2026.május 22.-én a Művelődési házban.
Marton Attiláné Erika harkányi lakosként több tevékenységet is folytat, azonban most írói tehetségét is bemutatva vár minden kedves érdeklődőt szeretettel első könyvének bemutatójára.

Könyvbemutató – M.E. Erika

Vegyes 8-as Nyárindító Gasztronap
2026-05-30 10:00 - 2026-05-31 00:30 | Harkány, Szabadtéri színpad, Zsigmondy Sétány, Harkány, Baranya, 7815, Magyarország
A Vegyes 8-as Nyárindító Gasztronap 2026 május 30-án kerül megrendezésre Harkányban a Zsigmondy Szabadtéri Színpadnál.
Részletes Programok:

10.00 – rendezvény nyitása
10.30 főzőhelyek elfoglalása
11.00 versenyszabályok, sorsolás
11.30 főzőverseny kezdete
12.30 gyerekdiszkó, kézműves foglalkoztató és játszóház
14.00 májusfa kitáncolás
14.30 zsűrizés, kóstolás
15.00 délutáni bemelegítő torna
15.30 Lara MesékTársulat
16.30 Györfy Anna és Götz Attila
17.15 ringató
17.30 eredményhírdetés
18.00 nosztalgia show
19.00 Made in B koncert
20.00 Janza Kata és barátai
22.00 retro disco
00.30 rendezvény zárása

A főzőverseny kategóriái: 1. Bográcsgulyás, 2 Egyéb bográcsos étel
A főzőcsapatok és kitelepülők számára előzetes regisztráció kötelező.
Jelentkezni személyesen a Harkányi Művelődési Házban vagy e-mailben a harkanyimuvelodesihaz@gmail.com címen lehet.
Regisztrációs határidő: 2025. május 29. 12:00.

Suli a Strandon Harkányban
2026-06-08 10:00 - 2026-08-19 18:00 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Suli a strandon Harkányban, 2026 június 8 és 19.-e között a Harkányi strandfürdőben. A tanítás igazán bulis és új oldala.
Hozd el az osztályt a Harkányi Fürdő strandjára, és tartsatok egy igazán különleges tanórát a szabadban!
Kedvezményes belépő: 2 750 Ft / gyermek
Minden 10 gyermek után 1 pedagógus részére ingyenes belépés

Amit biztosítunk:• Vízicsúszdák, gyermek- és sportmedencék• Játszótér, csocsó, óriás sakk, focipálya• 13,5 hektáros park• Folyamatos úszómesteri felügyelet• Helyszíni mentőszolgálat• Étkezési lehetőség

Tanulás új köntösben: Biológia – természetközelben Kémia – víz és gyógyvíz Matematika – számoljunk a medencékkel Irodalom – harkányi legendák Testnevelés – mozgás élményben

Jelentkezés: marketing@harkanyfurdo.hu

Suli a Strandon Harkányban

Éjszakai Fürdő P.Y.F.U-val
2026-06-20 20:00 - 23:30 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Éjszakai fürdő Harkányban – 2026.06.20-án a Harkányi Gyógy- és Élményfürdő Harka Vízivilág részlegében P.Y.F.U-val illetve Dj Duly és Dj Barával!
A Harkányi Gyógyfürdő rendszeresen jelentkező éjszakai fürdőprogramjain meghosszabbított nyitvatartással, hangulatos fényekkel, frissítő koktélokkal és zenével várják a feltöltődni vágyókat – legyen szó egy romantikus estéről vagy egy baráti kikapcsolódásról, az éjszakai csobbanás tökéletes levezetése a hétnek!
P.Y.F.U. egy magyar rapper és dalszerző, aki a hazai underground hiphop/trap szcénában vált ismertté. Zenéjére jellemző az érzelmes, sokszor melankolikus hangulat, valamint az őszinte, személyes témák feldolgozása. Dalaiban gyakran beszél kapcsolatokról, önkeresésről és a fiatal generáció mindennapi problémáiról. Az online platformokon — főleg YouTube-on és streaming szolgáltatóknál — szerzett magának egyre nagyobb közönséget.

A Harkányi Gyógyfürdő rendezvényén koktélbár és forró hangulat vár mindenkit. A nyugalmasabb hangulatra vágyó vendégek a szaunavilágban lazíthatnak kedvükre, de természetesen a beltéri csúszdák, a sodrómedence, a pezsgőágyak, nyakmasszázs és a nagyon hangulatos kültéri medence is mindenkit vár.
Látogassanak Harkányba és próbálják ki azt a nem mindennapi élményt, amit a szabadtéri éjszakai fürdőzés nyújt!
Belépő: 4500 Ft / fő
A rendezvény a karszalaggal (strand belépővel) rendelkező vendégek számára ingyenes, amennyiben a nap folyamán nem hagyják el a gyógyfürdő területét.

Éjszakai Csobbanás Harkány
2026-07-04 20:00 - 23:30 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Éjszakai Csobbanás Harkány – 2026.07.04-én a Harkányi Gyógy- és Élményfürdő Harka Vízivilág részlegében Hamvai-val illetve Dj Duly és Dj Barával!
A Harkányi Gyógyfürdő rendszeresen jelentkező éjszakai fürdőprogramjain meghosszabbított nyitvatartással, hangulatos fényekkel, frissítő koktélokkal és zenével várják a feltöltődni vágyókat – legyen szó egy romantikus estéről vagy egy baráti kikapcsolódásról, az éjszakai csobbanás tökéletes levezetése a hétnek!
Hamvai P.G. a hazai klubélet egyik legismertebb DJ-je, aki évtizedek óta meghatározó szereplője a magyar elektronikus zenei szcénának. Energikus szettjei, közönségkedvenc remixei és lendületes hangulata garantálják a felejthetetlen estét!

A Harkányi Gyógyfürdő rendezvényén koktélbár és forró hangulat vár mindenkit. A nyugalmasabb hangulatra vágyó vendégek a szaunavilágban lazíthatnak kedvükre, de természetesen a beltéri csúszdák, a sodrómedence, a pezsgőágyak, nyakmasszázs és a nagyon hangulatos kültéri medence is mindenkit vár.
Látogassanak Harkányba és próbálják ki azt a nem mindennapi élményt, amit a szabadtéri éjszakai fürdőzés nyújt!
Belépő: 4500 Ft / fő
A rendezvény a karszalaggal (strand belépővel) rendelkező vendégek számára ingyenes, amennyiben a nap folyamán nem hagyják el a gyógyfürdő területét.

Harkányi Fürdőfesztivál 2026
2026-08-20 10:00 - 2026-08-23 00:00 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Idén is megrendezésre kerül a Harkányi Fürdőfesztivál, 206 augusztus 20-tól 23-ig.
Minden évben óriási sikert arat Harkányban, a fürdőt átjárja a hangos zene, a vendégek nevetése, éneklése, ínycsiklandó ételeket fogyaszthatnak és persze hűsítő koktélokat ihatnak.
Ami viszont biztos, hogy lesz az nem más mint Dzsúdló, aki először fog fellépni ezen a fesztiválon. Garantált a pörgős zene, az eszméletlen hangulat és persze egy felejthetetlen élmény.
Dzsúdló (polgári nevén Juhász Márton) a hazai pop és alternatív zenei színtér egyik meghatározó előadója. Zenéjében modern pop, trap és elektronikus elemek keverednek személyes, érzelmes szövegekkel. Gyorsan népszerűvé vált egyedi hangzásával és őszinte, generációs témákat feldolgozó dalaival.
Részletes programleírás:
2026. augusztus 20. csütörtök

Harka Vízivilág gyerekszínpad
13:00 Kinder disco dj. Kovács Tomival
16:00 Gyerek fitness
16:45 Forest Monkey gyerek party
Gyógykert színpad
15:45 Stubendek Katalin és Götz Attila, a Pécsi Nemzeti Színház művészeinek ünnepi műsora
17:00 Kéméndi Tamás – Tarlós Ferenc
Odeon Ételbár színpad
12:00 Dj. Duly & Dj. BaRa
13:00 Fitness bemutató
15:00 Kalap Jakab
16:45 Nihil Chips Duó
18:30 Spencer Hill Magic Band
Viva Palazzo nagyszínpad
21:00 REPUBLIC
23:30 Peat Jr.
01:30 rendezvényzárás

2026. augusztus 21. péntek

Harka Vízivilág gyerekszínpad
13:00 Kinder disco dj. Kovács Tomival
16:00 Gyerek fitness
16:45 Ringató Sándor-Hidvégi Zsuzsival, Grász-Szily Boglárkával és László-Varga Judittal
Gyógykert színpad
15:45 TRAcK Quartett vonósnégyes
17:00 Kilele Swing Cat
Odeon Ételbár színpad
12:00 Dj. Duly & Dj. BaRa
13:00 Fitness bemuató
15:00 Iszkiri zenekar
16:00: Bréda Bia , PIXA, Crotter, Koosz Milán
Viva Palazzo nagyszínpad
20:00 Kökény Dani
21:00 MJ ENCORE (Michael Jackson) show
01:30 rendezvényzárás

2026. augusztus 22. szombat

Harka Vízivilág gyerekszínpad
13:00 Kinder disco dj. Kovács Tomival
16:00 Gyerek fitness
16:45 „Egy csepp mese” – Stubendek Katalin és Götz Attila, a Pécsi Nemzeti Színház művészeinek előadásában
Gyógykert színpad
15:45 Benkő Zsolt
17:00 Kusnyér Anna és Balásy Szabolcs
Odeon Ételbár színpad
12:00 Dj. Duly & Dj. BaRa
13:00 Fitness bemutató
15:00 Szalóki Ági gyerekkoncert
16:00 Mell- és Has szépségverseny
18:00 Kozmix kiskoncert
19:15 UFO UpDaTe light live
Viva Palazzo nagyszínpad
20:00 Lengyel Johanna
21:00 DZSÚDLÓ
01:30 rendezvényzárás

2026. augusztus 23. vasárnap

Harka Vízivilág gyerekszínpad
13:00 Kinder disco dj. Kovács Tomival
16:00 Gyerek fitness
16:45 Csilingelő Trio koncert
Gyógykert színpad
17:00 Baranja Orchestar
Odeon Ételbár színpad
12:00 Dj. Duly & Dj. BaRa
13:00 Kirakat koncert
14:00 Fitness bemutató
15:00 Farkasházi Réka és a Tintanyúl
16:45 Kerozin kiskoncert
Viva Palazzo nagyszínpad
18:00: Radics Gigi, Kis Grófo, Váradi Roma Café
23:00 rendezvényzárás

Harkányi Fürdőfesztivál. Dzsúdló

Belépőjegyek:
Strandjegy (felnőtt): 7 400 FtStrandjegy (kedvezményes): 6 400 FtGyógy – és Harka Vízivilág jegy a fürdő egész területére (felnőtt): 9 900 FtGyógy – és Harka Vízivilág jegy a fürdő egész területére (kedvezményes): 8 900 FtRegisztrációs jegy: (0-3,99 év között): 700 FtKoncertjegy (19:00-tól): 5 000 Ft
Super Early Bird Bérletek (4 napos)
Strandbérlet (felnőtt): 18 500 FtStrandbérlet (kedvezményes): 16 000 FtGyógy – és Harka Vízivilág bérlet a fürdő egész területére (felnőtt): 24 750 FtGyógy – és Harka Vízivilág bérlet a fürdő egész területére (kedvezményes): 22 250 Ft
Early Bird Bérletek (4 napos)
Strandbérlet (felnőtt): 25 900 FtStrandbérlet (kedvezményes): 22 400 FtGyógy – és Harka Vízivilág bérlet a fürdő egész területére (felnőtt): 34 650 FtGyógy – és Harka Vízivilág bérlet a fürdő egész területére (kedvezményes): 31 150 Ft
A belépőjegyek az alábbi linken vásárolhatóak meg 2026. április 1-től:https://www.tixa.hu/XXXI-Harkanyi-Furdofesztival
